Ως κειμήλιο σπάνιας συλλεκτικής αξίας πουλήθηκε σήμερα στον οίκο δημοπρασιών Sotheby’s του Λονδίνου το τελευταίο γνωστό αντίγραφο του προγράμματος της Θεσσαλονίκης του ΣΥΡΙΖΑ.

Το ιστορικό έγγραφο, που περιλαμβάνει τις προγραμματικές δηλώσεις της κυβέρνησης ΣΥΡΙΖΑ πριν γίνει κυβέρνηση, προσέλκυσε το έντονο ενδιαφέρον των συλλεκτών καθώς φέρεται να είναι το μόνο αντίγραφο που έχει διασωθεί μετά την μυστηριώδη εξαφάνιση όλων των αντιτύπων το καλοκαίρι του 2015.

Πηγές του βρετανικού οίκου που δεν θέλησαν να κατονομαστούν, αναφέρουν ότι το έγγραφο πουλήθηκε έναντι εκατοντάδων χιλιάδων ευρώ σε ανώνυμο συλλέκτη, ο οποίος φέρεται να έχει τεράστια συλλογή από ιστορικά προγράμματα ελληνικών κομμάτων, όπως το «Συμβόλαιο Με Το Λαό» του Ανδρέα Παπανδρέου, το «Εγγυόμαστε το Αύριο» του Αντώνη Σαμαρά και το πολύ σπάνιο «Τσιλέρ, Έλα Να Την Πάρεις» του Δημοσθένη Βεργή.